**Etelä-Afrikan maahockeymaajoukkue** edustaa Etelä-Afrikkaa maahockeyn maaotteluissa. Etelä-Afrikan paras saavutus on Kansainyhteisön kisojen neljäs sija vuodelta 2002, kaksi mestaruutta Afrikan kisoista sekä viisi Afrikan mestaruutta. Kansainvälisen lajiliiton rankingissa Etelä-Afrikka on sijalla 14 (kesäkuu 2020).

Etelä-Afrikka on osallistunut maahockey olympiaturnaukseen neljästi. Ensimmäisessä olympiaturnauksessa vuonna 1996 Etelä-Afrikka oli kymmenes, taakse jäivät ainoastaan Malesia ja Yhdysvallat. Turnauksen ainoan voiton Etelä-Afrikka ottikin Yhdysvalloista.

Etelä-Afrikka oli olympialaisissa seuraavan kerran vuonna 2004, jolloin sijoitus oli myös kymmenes. Tällä kertaa huonompia olivat vain Argentiina sekä Egypti. Etelä-Afrikka voitti turnauksessa kaksi ottelua, eli molemmat edellä mainitut joukkueet.

Pekingin olympialaisissa vuonna 2008 Etelä-Afrikka oli turnauksen viimeinen, eli kahdestoista. Se hävisi kaikki pelaamansa seitsemän ottelua, onnistuen tekemään vain seitsemän maalia. Lontoon olympialaisissa vuonna 2012 Etelä-Afrikka oli turnauksen yhdestoista, taakse jäi vain Intia.

Maailmanmestaruuskilpailuissa Etelä-Afrikka on pelannut kuudesti, vuosina 1994, 2002, 2006, 2010, 2014 ja 2018. Vuoden 1994 turnauksen alkulohkossa Etelä-Afrikka pelasi peräti neljä tasapeliä viidestä ottelusta. Ollen lohkonsa viides, Etelä-Afrikka kohtasi ensin Valko-Venäjän. Voitettuaan sen ottelun, Etelä-Afrikan vastustajaksi sijoitusottelussa tuli Espanja, joka voitti ottelun. Etelä-Afrikka oli näin turnauksen kymmenes. Seuraavan kerran Etelä-Afrikka pelasi MM-kisoissa vuonna 2002. Alkulohkossa se onnistui voittamaan vain Belgian, mutta sijoitusotteluissa Belgian lisäksi Etelä-Afrikka onnistui voittamaan Kuuban, ollen näin turnauksessa sijalla kolmetoista. Seuraavissa MM-kisoissa vuonna 2006 Etelä-Afrikka jäi voitoitta, pelatan alkulohkossa kaksi tasapeliä. Etelä-Afrikka oli turnauksen viimeinen eli kahdestoista. Vuoden 2010 MM-kisoissa Etelä-Afrikka oli turnauksen kymmenes, taakse jäivät Kanada ja Pakistan. Etelä-Afrikka voitti turnauksessa vain Pakistanin. MM-kilpailuissa 2014 Etelä-Afrikka sijoittui 11:nneksi. Alkulohkon viidestä ottelusta se sai vain yhden pisteen. Ainoan voittonsa se saavutti sijoitusottelussa Malesiaa vastaan. MM-kilpailuissa 2018 se sai kolmessa alkulohkossa pelaamassaan ottelussa vain yhden pisteen ja rankattiin kisojen viimeiseksi eli 16:nneksi.

Kansainyhteisön kisoissa maahockey on ollut vuodesta 1998. Etelä-Afrikan paras saavutus on neljäs sija vuoden 2002 kisoista. Etelä-Afrikka on lisäksi ainoa joukkue, joka on pystynyt Kansainyhteisön kisoissa voittamaan Australian. Vuoden 2002 kisojen pronssiottelussa Etelä-Afrikka hävisi Pakistanille.

Afrikan kisoissa maahockeyta pelattiin viidessä turnauksessa vuosina 1987–2003. Etelä-Afrikka voitti turnauksen kahdesti, vuosina 1995 ja 1999. Näiden kahden vuoden lisäksi Etelä-Afrikka oli mukana myös vuonna 2003, jolloin se jäi hopealle Egyptin jälkeen. Koska maahockey ei ole ollut tämän jälkeen mukana Afrikan kisoissa, on järjestetty erilliset olympiakarsinnat. Etelä-Afrikka on voittanut kaikki neljä turnausta.

Maahockeyn Afrikan-mestaruuskilpailut on pelattu vuodesta 1974. Etelä-Afrikka osallistui turnaukseen ensi kertaa vuonna 1993, josta lähtien se on myös voittanut turnauksen. Etelä-Afrikalla on yhteensä seitsemän Afrikan mestaruutta. Etelä-Afrikan Pretoria on isännöinnyt kisoja vuosina 1996 ja 2005.

Lähteet
-------

1. ↑  SA Men look to end tour on a high *sahockey.co.za*.  11.7.2012. South African Hockey Association. Viitattu 30.7.2012. (englanniksi)[vanhentunut linkki]
2. ↑  2012 Mens Olympic Games - Participating Teams *fih.ch*. International Hockey Federation. Viitattu 30.7.2012. (englanniksi)
3. ↑  World Ranking – International Hockey Federation *fih.ch/en*.  1.11.2011. International Hockey Federation. Viitattu 28.6.2020. (englanniksi)
4. ↑  Olympic Games - Men's Events *fih.ch/en*. International Hockey Federation. Viitattu 30.7.2012. (englanniksi)
5. ↑  Todor Krastev: Men Field Hockey Olympic Games 1996 Atlanta (USA) - 21.07-05.08 *todor66.com/hockey*. Todor Krastev. Viitattu 30.7.2012. (englanniksi)
6. ↑  Todor Krastev: Men Field Hockey Olympic Games 2004 Athens (GRE) - 15-27.08 *todor66.com/hockey*. Todor Krastev. Viitattu 30.7.2012. (englanniksi)
7. ↑  Todor Krastev: Men Field Hockey Olympic Games 2008 Beijing (CHN) - 11-23.08 *todor66.com/hockey*. Todor Krastev. Viitattu 30.7.2012. (englanniksi)
8. ↑  Huckendubler, Yan: RSA vs. IND (11/12) *fih.ch/en*.  11.8.2012. International Hockey Federation. Viitattu 11.8.2012. (englanniksi)
9. ↑  World Cup - Men's vents *fih.ch/en*. International Hockey Federation. Viitattu 30.7.2012. (englanniksi)
10. ↑  Todor Krastev: Men Field Hockey World Cup 1994 Sydney (AUS) - 23.11-04.12 Pakistan *todor66.com/hockey*. Todor Krastev. Viitattu 30.7.2012. (englanniksi)
11. ↑  Todor Krastev: Men Field Hockey World Cup 2002 Kuala Lumpur (MAS) - 24.02-09.03 *todor66.com/hockey*. Todor Krastev. Viitattu 30.7.2012. (englanniksi)
12. ↑  Todor Krastev: Men Field Hockey World Cup 2006 Monchengladbach (GER) - 06-17.09 *todor66.com/hockey*. Todor Krastev. Viitattu 30.7.2012. (englanniksi)
13. ↑  Todor Krastev: Men Field Hockey World Cup 2010 New Delhi (IND) 28.02-13.03 *todor66.com/hockey*. Todor Krastev. Viitattu 30.7.2012. (englanniksi)
14. ↑  Todor Krastev: Men Field Hockey World Cup 2014 Den Haag (NED) 02-15.06 *todor66.com/hockey*. Todor Krastev. Viitattu 28.6.2020. (englanniksi)
15. ↑  Todor Krastev: Men Field Hockey World Cup 2018 Bhubaneswar, India 24.11-16.12 *todor66.com/hockey*. Todor Krastev. Viitattu 28.6.2020. (englanniksi)
16. ↑  Todor Krastev: Field Hockey Commonwetha Games Archive *todor66.com/hockey*. Todor Krastev. Viitattu 30.7.2012. (englanniksi)
17. ↑  Todor Krastev: Men Field Hockey Commonwealth Games 2002 Manchester (ENG) 27.07-04.08 *todor66.com/hockey*. Todor Krastev. Viitattu 30.7.2012. (englanniksi)
18. 1 2  Todor Krastev: Field Hockey Africa Archive *todor66.com/hockey*. Todor Krastev. Viitattu 28.6.2020. (englanniksi)